हाथियों से सुरक्षा देने के लिए युवकों का नहीं हुआ चयन
गिरिडीहवन प्रमंडल क्षेत्र में हाथियों से बचाव के लिए 50 नौजवानों की नियुक्ति मानदेय पर किए जाने का निर्देश सरकार ने बीते वर्ष अक्टूबर मेंं ही दिया था। लेकिन 5 माह से अधिक समय बीत जाने के बाद भी वन प्रमंडल द्वारा हाथियों से बचाव के लिए एक भी नौजवानों की नियुक्त नहीं की गई है। हाथियों के झुंड लगातार गिरिडीह पूर्वी वन प्रमंडल एवं पश्चिमी वन प्रमंडल में आगमन होने से डुमरी, पीरटाड़, गिरिडीह, सरिया, बिरनी, राज धनवार की जनता काफी भयभीत हैं। 14 वर्षों से लगातार हाथियों के अवागमन से 25 लोगों की मौत एवं 150 से अधिक किसान जख्मी हो चुके है्ं।
प्रशिक्षण दिए जाने के लिए रेंजर को निर्देश दिया गया
इससंबंध में पूर्वी वन प्रमंडल के डीएफअो कुमार आशीष ने बताया कि उसके वन प्रक्षेत्र में हाथियों से जानमाल के बचाव के लिए 15 युवकों को चिह्नित किया जा चुका है। युवकों को बांकुड़ा प्रशिक्षित टीम द्वारा प्रशिक्षण दिए जाने के लिए रेंजर को निर्देश दिया गया है। पश्चिमी वन प्रमंडल डीएओ जेपी केशरी ने कहा कि वन प्रक्षेत्र में स्थानीय युवकों को चिह्नित कर उसे प्रशिक्षण देकर मानदेय पर नियुक्ति करने का निदेश सीएफ द्वारा दिया गया था। अभी तक रेंजर द्वारा युवकों को चिह्नित नहीं किया गया है। युवकों को को चिह्नित करने का निदेश रेंजर को दिया जा रहा है।
hin_Deva hin_Deva hin_Deva hin_Deva